CELEX: 62014TN0375
Language: da
Date: 2014-05-30 00:00:00
Title: Sag T-375/14: Sag anlagt den 30. maj 2014 — Al Naggar mod Rådet

28.7.2014   
            
            
               DA
            
            
               Den Europæiske Unions Tidende
            
            
               C 245/25
            
         Sag anlagt den 30. maj 2014 — Al Naggar mod Rådet
   (Sag T-375/14)
   2014/C 245/34
   Processprog: fransk
   
      Parter
   
   
      Sagsøger: Shahinaz Abdel Azizabdel Wahab Al Naggar (Cairo, Egypten) (ved advokaterne J.-F. Bellis, R. Luff, A. Bailleux, Q. Declève, P. Vovan, S. Rowe og A. Yehia)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen antages til realitetsbehandling, og der gives sagsøgeren medhold.
            
         
               —
            
            
               Afgørelse 2014/153 annulleres, for så vidt som den frem til den 22. marts 2015 forlænger de restriktive foranstaltninger over for sagsøgeren, der er indeholdt i afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1.
            
            
               Første anbringende vedrørende tilsidesættelse af artikel 1 i afgørelse 2011/172 (1), for så vidt som sagsøgeren ikke selv er blevet anerkendt som — eller identificeret som — ansvarlig for uretmæssig tilegnelse af offentlige midler, men er omfattet af de restriktive foranstaltninger alene af den grund, at hun er Ahmed Abdelaziz Ezz’ ægtefælle.
            
         
               2.
            
            
               Andet anbringende vedrørende tilsidesættelse af artikel 6 TEU, sammenholdt med artikel 2 TEU og 3 TEU samt artikel 47 og 48 i Den Europæiske Unions charter om grundlæggende rettigheder, for så vidt som afgørelse 2014/153 (2) med urette hviler på den uafkræftelige formodning, at der ikke er risiko for tilsidesættelse af sagsøgerens grundlæggende rettigheder inden for rammerne af de sager, der er indledt mod hende i Egypten.
            
         
               3.
            
            
               Tredje anbringende vedrørende tilsidesættelse af artikel 7, 16 og 17 i Den Europæiske Unions charter om grundlæggende rettigheder, for så vidt som afgørelse 2014/153 indebærer uforholdsmæssige restriktioner for sagsøgerens ret til privatliv, ejendomsret og frihed til at drive virksomhed.
            
         
               4.
            
            
               Fjerde anbringende vedrørende tilsidesættelse af artikel 41, 47 og 48 i Den Europæiske Unions charter om grundlæggende rettigheder, for så vidt som afgørelse 2014/153 ikke er fyldestgørende og tilstrækkeligt begrundet og er vedtaget i strid med sagsøgerens ret til at blive hørt.
            
         
               5.
            
            
               Femte anbringende vedrørende et åbenbart fejlskøn, for så vidt som (i) sagsøgeren aldrig har været genstand for nogen form for retslig efterforskning på baggrund af uretmæssig tilegnelse af offentlige midler, (ii) Ahmed Abdelaziz Ezz’ handlinger udgjorde normal forretningsmæssig adfærd og derfor ikke kunne anses for uretmæssig tilegnelse af offentlige midler, og (iii) Rådet på tidspunktet for vedtagelsen af afgørelse 2014/153 ikke tog hensyn til den omstændighed, at Ahmed Abdelaziz Ezz’ retlige situation tre år efter vedtagelsen af de første foranstaltninger fortsat er mildest talt usikker.
            
         
      (1)  Rådets afgørelse 2011/172/FUSP af 21.3.2011 om restriktive foranstaltninger over for visse personer, enheder og organer på baggrund af situationen i Egypten (EUT L 76, s. 63).
   
      (2)  Rådets afgørelse 2014/153/FUSP af 20.3.2014 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten (EUT L 85, s. 9).